27 de ani de la moartea lui Pablo Escobar. "Regele cocainei" și-a găsit sfârșitul la 44 de ani.
Pe 2 decembrie 1993 a murit Pablo Escobar, cel mai cunoscut traficant din istorie. Peste 25.000 de oameni au participat la înmormântarea lui Escobar. Un serial produs de Netflix spune povestea traficantului columbian.
Exact acum 27 de ani, pe 2 decembrie 1993, Pablo Emilio Escobar, supranumit "Regele Cocainei", și-a găsit sfârșitul la 44 de ani.A fost împușcat în timp ce încerca să fugă de poliție. Moartea lui a stârnit numeroase controverse. În jur de 25.000 de oameni au participat la înmormântarea sa. Conducător al unui imperiu al drogurilor, Escobar a fost cel mai bogat criminal din istorie.Controla, la sfârșitul anilor ’80, aproape 80 la suta din traficul global de cocaină. Escobar cheltuia lunar 2.500 de dolari doar pentru elastic de prins banii și pierdea anual două miliarde de dolari. Nu pe lucruri extravagante, ci pentru că erau mâncați de șobolani.Povestea lui Pablo Escobar a fost prezentată în mai multe filme și cărți. Un serial lansat de Netflix prezintă viața acestuia din anii ’70 – ’80.